google/wiki40b huggingface dataset:
एस.वी.सुनील

प्रारंभिक जीवन

सुनील का जन्म कर्नाटक के कोडागु जिले में 6 मई 1989 को हुआ था। चार साल की उम्र में, उनके माता श्री का देहंत हो गया था| उनके पिता एक बढ़ई और उनके भाई एक सुनहरे के रूप में काम किया करते थे|गरीबी के कहते वो अपनी किशोर अस्वस्थ में हॉकी स्टिक के लिए बांस का इस्तेमाल किया करते थे|

अंतरराष्ट्रीय

सुनील ने चेन्नई में 2007 एशिया कप में अपनी अंतरराष्ट्रीय शुरुआत की और भारत ने वो प्रतियोगिता भी जीती| वह उस टीम का भी हिस्सा थे जिन्होंने 2008 में सुल्तान अजलान शाह कप में रजत जीता था। उन्होंने 2014 राष्ट्रमंडल खेलों में भारत का प्रतिनिधित्व किया, जहां भारत ने रजत पदक जीता था।

पंजाब वॉरियर्स

हॉकी इंडिया लीग की उद्घाटन नीलामी में, सुनील पंजाब फ्रेंचाइजी द्वारा $ 42,000 की राशि पे ख़रीदे गए थे |तब से वो इसी टीम के साथ खेल रहे है|
विकिपरियोजना रूसी भाषा व साहित्य

Superscript textयह एक विकिपरियोजना पृष्ठ है। यह विकिपीडिया में रूसी भाषा व साहित्य सम्बन्धित लेखौं की संख्या और गुणवत्ता के विकास के लिए समर्पित है। यह परियोजना रूसी भाषा व साहित्य से सम्बन्धित लेखों के विकास व उनकी सुचारु व्यवस्था के लिए बनाई गई है।

आबद्ध सदस्य/प्रयोगकर्ता

--पूर्णिमा वर्मन १९:२१, १३ मई २००८ (UTC)

साँचा

इस परियोजना के सदस्य बनना चाहते हैं तो कृपया अपने पृष्ठ पर निम्न साँचे का प्रयोग करें। इससे सदस्यों के वार्तालाप और कार्य मैं सहजता आती है।
कैल्सियम हाइपोक्लोराइट

कैल्सियम हाइपोक्लोराइट एक अकार्बनिक यौगिक है। इसका रासायनिक सूत्र CaOCl2 है। यह एक सफेद बेरवेदार ठोस है। इससे क्लोरीन की तीव्र गन्ध निकलती रहती है। पीने के जल के शु्द्धिकरण में इसका उपयोग किया जाता है। क्लोरोफार्म तथा क्लोरीन गैस बनाने में भी इसका उपयोग किया जाता है।
इसे विरंजनचूर्ण (ब्लीचिंग पाउडर) भी कहते हैं। यह चूने का क्लोराइड होता है और देखने में चूने की तरह सफेद होता है पर इसमें क्लोरीन की गंध होती है। इसका निर्माण सर्वप्रथम ग्लैसगो के चार्ल्स टेनैंट ने सन् 1799 में किया था।

परिचय

विरंजन चूर्ण स्थायी नहीं होता। समय बीतने के साथ साथ इसमें क्लोरीन की मात्रा कम होती जाती है, जिससे इसके विरंजन गुण का ह्रास होता जाता है। व्यापारिक विरंजन चूर्ण में विरंजन की दृष्टि से पर्याप्त मात्रा में निष्क्रिय पदार्थ मिले रहते हैं। उच्च ताप पर यह विघटित हो जाता है। वायु की आर्द्रता और कार्बन डाइऑक्साइड से भी इसका विघटन धीरे धीरे होता है।

उपयोग

विरंजनचूर्ण का सूत्र [CaCl (OCl)] दिया गया है। इसमें कैल्सियम का एक बंध क्लोरीन से और दूसरा बंध हाइपोक्लोरस (OCl) मूलक से संबद्ध है। चूर्ण में कुछ असंयुक्त चूना भी मिला रहता है। अत: इसे संघटन का आभास [CaCl. (OCl). Ca (OH)2] सूत्र से बहुत कुछ लगता है। चूर्ण का समस्त क्लोरीन विरंजन के लिए उपलब्ध नहीं होता। अधिक से अधिक 40% क्लोरीन ही उपलब्ध होता है, पर सामान्य चूर्ण में उपलब्ध क्लोरीन की मात्रा सदा ही इससे कम रहती है और समय के बीतने के साथ घटती जाती है। विरंजन के लिए और कृमिनाशक रूप में इस चूर्ण का प्रयोग व्यापकता से होता है, पर चूर्ण के स्थान में अब अन्य कई पदार्थ, जैसे द्रव क्लोरीन, कैल्सियम हाइपोक्लोराइट, [Ca(OCl)22H2O] सोडियम क्लोराइट, [NaClO2], जिनमें उपलब्ध क्लोरीन की मात्रा विरंजनचूर्ण से कहीं अधिक है, अधिकाधिक उपयोग में आ रहे हैं।
अक काल-एह

अक काल-एह (फ़ारसी: اق قلعه) ईरान के उत्तर ख़ोरासान प्रांत का एक गाँव है। २००६ की जनगणना के अनुसार गाँव के ११७ घरों की कुल आबादी ४४६ लोग है।
च्यवनप्राश

च्यवनप्राश भारत के सर्वाधिक प्राचीन आयुर्वेदिक स्वास्थ्य पूरकों में से एक एवं सर्वाधिक बिकने वाला आयुर्वेदिक उत्पाद है।
प्रतिकूल

प्रतिकूल का अर्थ होता है पक्ष में न होना।
आधुनिक वेदांत

आधुनिक वेदांत  यह एक भारतीय दर्शन है । यह दर्शन मूर्तिपूजा , यज्ञ , वर्णव्यवस्था , कर्मकांड , सगुण ईश्वर का विरोध करता है ।
आधुनिक वेदांत के अनुसार ईश्वर को एक रहस्य के रूप में मान्यता दी गयी है ।
अन्तरिक्ष कलम

'अन्तरिक्ष कलम या 'शुन्य गुरूत्व कलम अन्तरिक्ष में लिखने के लिए प्रयोग किया जाता है। इसे पानी के भीतर या किसी भी दिशा या गुरुत्वाकर्षण या तापमान में उपयोग किया जा सकता है।

तकनीक

इस तकनीक को सयुक्त राज्य में 19 मई 1969 को पंजीकृत किया गया। यह कलम नाइट्रोजन गैस से 35 पीएसआई का दबाव डालता है। यह लगभग 100 वर्षों तक रह सकता है। इसे −30 से 250 °F (−35 से 120 °C) तक के तापमान पर चलाया जा सकता है। यह मुख्य रूप से 1965 से 1969 तक एक नई तकनीक के रूप में थी। पर 1969 के बाद से इससे भी कई गुणा अच्छे उपकरण बाजार में मौजूद थे, जिससे इसकी कोई आवश्यकता ही नहीं हुई।
नासा ने ऐसे कलम को बनाने के लिए हजारों डॉलर व्यर्थ में बहा दिये। वर्तमान में इससे हजारों गुणा सस्ते स्मार्टफोन पर उसी जगह पर सरलता से कुछ भी लिखा जा सकता है।
वनमाली

वनमाली, हिन्दी उन्नायक व दार्शनिक थे। उन्होने उस युग में हिन्दी में दार्शनिक रचनाएँ की जब फारसी का बोलबाला था। वनमाली, संस्कृत तथा फारसी के भी अच्छे जानकार थे। वे दारा शूकोह के लेखन तथा अनुवाद में सहायक साहित्यकार थे। आपने दारा के आदेश पर कितने ही संस्कृत ग्रन्थों का फारसी अनुवाद तथा अनेक स्वतन्त्र दार्शनिक ग्रन्थों का प्रणयन किया।
अपनी रचनाओं में इन्होने 'बलीराम', 'वनमाली' और 'बली' तीन नाम दिये हैं।
पंचकूट

राजस्थान(पश्चिम) मारवाड़ मे पांच जंगली वनस्पतियोंको मिलाकर सब्जीके रूपमे खाया जाता है।केर,कुमठा,काचरी,सांगरी आदि चीजे है।मजेदार स्वाद है और सेहत के लिए अच्छा भी।उपवासकाल मे जैन लोग कारकों उबालकर काढा भी पीते है।
देय खाता तथा प्राप्य खाता

देय खाता (Account Payable)

किसी संस्थान में जमा ऐसा व्यापारिक अग्रिम जिसके मद में जमाकर्ता को न तो कोई माल दिया गया हो और न उसकी कोई व्यापारिक सेवा की गई हो उस संस्थान के लिय देय धन है। यह रकम संस्थान में देय खाते में अंकित की जाती है। स्वामी, साझेदारों, संचालकों तथा कर्मचारियों द्वारा संस्थान को दिया गया ऋण इस खाते में प्रविष्टि नहीं पाता। वह एक अलग देय ऋणखाते में अंकित किया जाता है। देय खाता व्यापारिक अग्रिम का खाता है। वह संस्थान के लिए देय तो है पर वह ऋण नहीं है इसलिए इसकी स्वतंत्र स्थिति है। व्यापार से संबद्ध अग्रिम जमा राशि मात्र का इसमें अंकन होता है। arun singh-lakhimpur-kheri

प्राप्य खाता (Account Receivable)

वह धनराशि जो अग्रिम के रूप में अन्य किसी व्यापारिक संस्थान को दी गई हो और उसके मद में न तो कोई माल आया हो और न अन्य व्यापारिक सेवा ली गई हो संस्थान के प्राप्य खाते में डाली जाती है। जिसके नाम यह राशि प्राप्य खाते में डाली जाती है वह संस्थान अपने यहाँ इस रकम को देय खाते में डालता है। arun singh-lakhimpur-kheri

देय तथा प्राप्य खाता बहियाँ (Account payable Ledger or Account Receivable Ledger)

संस्थान की ये सहायक खाता बहियाँ है। देय खाता बही में संस्थान के सभी देय खाते तथा प्राप्य खाता बही में उसके सभी प्राप्य खाते अंकित रहते हैं। यदि खातों की संख्या अधिक हुई तो एक से अधिक खाता बहियाँ वर्णानुक्रम या भौगोलिक आधार पर सुविधानुसार भी ये बहियाँ रखी जाती है। संस्थान के समान्य खाते में भी देय तथा प्राप्य धन का आलेख रहता है। इन खाता बहियों की अलग व्यवस्था श्रमविभाजन के सहज लाभ के कारण की जाती है क्योंकि इसके द्वारा वित्त विभाग को बाँट कर तथा अलग स्वतंत्र रूप से भी काम करने में सहायता मिलती है। साथ ही श्रम और समय की बचत होती है। हिसाब किताब के मिलान में भी इससे सहायता मिलती है क्योंकि संस्थान के सामान्य खाते से इन बहियों के खाते का संतुलन समय समय पर होता रहता है जिससे भूल चूक की छानबीन भी आसानी से हो जाती है। बड़े व्यापारिक संस्थानों में इन सहायक बहियों का उपयोग व्यापक पैमाने पर किया जाता है। arun singh-lakhimpur-kheri
राष्ट्रीय वनस्पति अनुसंधान संस्थान

राष्ट्रीय वनस्पति अनुसंधान संस्थान लखनऊ में स्थित एक संस्थान है। यह सीएसआईआर के अंतर्गत है, एवं आधुनिक जीवविज्ञान एवं टैक्सोनॉमी के क्षेत्रों से जुड़ा है। इसके निदेशक डॉ॰ राकेश तूली हैं। संस्थान के वैज्ञानिकों ने बोगनवेलिया की एक नयी प्रजाति विकसित की है, जिसका नाम लोस बानोस वैरियेगाता- जयंती रखा है।
यह संस्थान भारत की अग्रणी राष्ट्रीय प्रयोगशालाओं में से एक है जो कि वैज्ञानिक एवं औद्योगिक अनुसंधान परिषद, नई दिल्ली, के अन्तर्गत लखनऊ में कार्यरत है। यह संस्थान 'राष्ट्रीय वनस्पति उद्यान' के रूप में उत्तर प्रदेश सरकार के अंतर्गत कार्यरत था, जिसे 13 अप्रैल, 1953 को वैज्ञानिक तथा औद्योगिक अनुसंधान परिषद् ने अधिग्रहीत कर लिया। उस समय से यह संस्थान वनस्पति विज्ञान के क्षेत्र में परम्परागत अनुसंधान करता आ रहा है।
समय के साथ इसमें नये-नये विषयों पर अनुसंधान कार्य किये गये, जिनमें पर्यावरण संबंधित व आनुवांशिक अध्ययन प्रमुख थे। अनुसंधान के बढ़ते महत्व व बदलते स्वरूप को ध्यान में रखकर 25 अक्टूबर, 1978 को इसका नाम बदलकर 'राष्ट्रीय वनस्पति अनुसंधान संस्थान' किया गया।
वर्तमान में संस्थान के पास लगभग 63 एकड़ भूमि पर वनस्पति उद्यान है जिसमें संस्थान की प्रयोगशालायें स्थापित हैं। इसके अतिरिक्त बंथरा में लगभग 260 एकड़ भूमि अनुसंधान हेतु उपलब्ध है जहाँ पर अनेक प्रयोग किये जा रहे हैं। संस्थान की छवि वर्तमान में एक अंतर्राष्ट्रीय स्तर के संस्थान के रूप में है जिसके द्वारा प्रतिवर्ष अनेक उत्पाद विकसित किये जा रहे हैं तथा इनको विभिन्न उद्योग घरानों द्वारा व्यावसायिक स्तर पर बनाया जा रहा है। संस्थान द्वारा विकसित विभिन्न पुष्प प्रजातियाँ व गुलाल आज घर-घर में लोकप्रिय हैं।

अनुसंधान एवं विकास कार्यक्रम

संस्थान बहुआयामी होने के कारण विभिन्न समूहों के अंतर्गत कार्य करता है। इन समूहों के कार्य एवं विवरण अधोलिखित हैं :

बंथरा अनुसंधान केन्द्र

ऊसर भूमि के विकास एवं प्रक्षेत्र प्रयोग तथा प्रदर्शन हेतु पाँच केन्द्र
नितीश कुमार

प्रारंभिक जीवन

नीतीश कुमार का जन्म हरमनत में हुआ (कल्याण बिगहा), कुर्मी परिवार में बिहार के नालंदा जिले कबीर राम लखन सिंह और परमेस्वरी देवी को जन्म देते हैं। उनके पिता स्वतंत्रता सेनानी थे  और आधुनिक बिहार के संस्थापकों में से एक महान गांधीवादी बिहार विभूति अनुग्रह नारायण सिन्हा के करीब थे। उनके पिता, जो एक आयुर्वेदिक वैद्यराज थे
उन्हें 1972 में बिहार कॉलेज ऑफ इंजीनियरिंग से विद्युत इंजीनियरिंग  में डिग्री मिली, (अब एनआईटी पटना)। वह बिहार राज्य बिजली बोर्ड में शामिल हुए, आधे मन से, और बाद में राजनीति में चले गए।

राजनैतिक जीवन

नीतीश कुमार बिहार अभियांत्रिकी महाविद्यालय, के छात्र रहे हैं जो अब राष्ट्रीय तकनीकी संस्थान, पटना के नाम से जाना जाता हैं। वहाँ से उन्होंने विद्युत अभियांत्रिकी में उपाधि हासिल की थी। वे १९७४ एवं १९७७ में जयप्रकाश बाबू के सम्पूर्ण क्रांति आंदोलन में शामिल रहे थे एवं उस समय  के महान समाजसेवी एवं राजनेता सत्येन्द्र नारायण सिन्हा के काफी करीबी रहे थे।
वे पहली बार बिहार विधानसभा के लिए १९८५ में चुने गये थे। १९८७ में वे युवा लोकदल के अध्यक्ष बने। १९८९ में उन्हें बिहार में जनता दल का सचिव चुना गया और उसी वर्ष वे नौंवी लोकसभा के सदस्य भी चुने गये थे।
१९९० में वे पहली बार केन्द्रीय मंत्रीमंडल में बतौर कृषि राज्यमंत्री शामिल हुए। १९९१ में वे एक बार फिर लोकसभा के लिए चुने गये और उन्हें इस बार जनता दल का राष्ट्रीय सचिव चुना गया तथा संसद में वे जनता दल के उपनेता भी बने। १९८९ और 2000 में उन्होंने बाढ़ लोकसभा क्षेत्र का प्रतिनिधित्व किया। १९९८-१९९९ में कुछ समय के लिए वे केन्द्रीय रेल एवं भूतल परिवहन मंत्री भी रहे और अगस्त १९९९ में गैसाल में हुई रेल दुर्घटना के बाद उन्होंने मंत्रीपद से अपना इस्तीफा दे दिया।
"‘मुझे लोकनायक जयप्रकाश नारायण, छोटे साहब सत्येंद्र नारायण सिन्हा और जननायक कर्पूरी ठाकुर के चरणों में जानने और सीखने का मौका मिला है-" मुख्यमंत्री नीतीश कुमार 
सन २००० में वे बिहार के मुख्यमंत्री बने लेकिन उन्हें सिर्फ सात दिनों में त्यागपत्र देना पड़ा। उसी साल वे फिर से केन्द्रीय मंत्रीमंडल में कृषि मंत्री बने। मई २००१ से २००४ तक वे बाजपेयी सरकार में केन्द्रीय रेलमंत्री रहे। २००४ के लोकसभा चुनावों में उन्होंने बाढ़ एवं नालंदा से अपना पर्चा दाखिल किया लेकिन वे बाढ़ की सीट हार गये।
नवंबर २००५, में राष्ट्रीय जनता दल की बिहार में पंद्रह साल पुरानी सत्ता को उखाड़ फेंकने में सफल हुए और मुख्यमंत्री के रूप में उनकी ताजपोशी हुई। सन् २०१० के बिहार विधानसभा चुनावों में अपनी सरकार द्वारा किये गये विकास कार्यों के आधार पर वे भारी बहुमत से अपने गठबंधन को जीत दिलाने में सफल रहे और पुन: मुख्यमंत्री बने। २०१४ में उन्होनें अपनी पार्टी की संसदीय चुनाव में खराब प्रदर्शन के कारण मुख्यमंत्री पद से इस्तीफा दे दिया।

निजी जीवन

1973 में नीतीश का विवाह मंजू कुमारी सिन्हा से हुआ था। मंजू कुमारी पटना में एक स्कूल में अध्यापिका थीं। उनके पास एक बेटा है, निशांत (जन्म 20 जुलाई 1975), जो बिरला प्रौद्योगिकी संस्थान-मेसरा से इंजीनियरिंग में स्नातक हैं। मंजू का 2007 में निधन हो गया था। नीतीश का उपनाम मुन्ना है।
कानू सान्याल

जीवन-परिचय

कानू सान्याल (जन्म १९३२) भारत में नक्सलवादी आंदोलन के जनक कहे जाने हैं। दार्जीलिंग जिले के कर्सियांग में जन्में कानू सान्याल अपने पांच भाई बहनों में सबसे छोटे हैं। पिता आनंद गोविंद सान्याल कर्सियांग के कोर्ट में पदस्थ थे। कानू सान्याल ने कर्सियांग के ही एमई स्कूल से १९४६ में मैट्रिक की अपनी पढ़ाई पूरी की। बाद में इंटर की पढाई के लिए उन्होंने जलपाईगुड़ी कॉलेज में दाखिला लिया लेकिन पढ़ाई बीच में ही छोड़ दी। उसके बाद उन्हें दार्जीलिंग के ही कलिंगपोंग कोर्ट में राजस्व क्लर्क की नौकरी मिली। कुछ ही दिनों बाद बंगाल के मुख्यमंत्री विधान चंद्र राय को काला झंडा दिखाने के आरोप में उन्हें गिरफ्तार कर लिया गया। जेल में रहते हुए उनकी मुलाकात चारु मजुमदार से हुई। जब कानू सान्याल जेल से बाहर आए तो उन्होंने पूर्णकालिक कार्यकर्ता के बतौर भारतीय कम्युनिस्ट पार्टी की सदस्यता ली। १९६४ में पार्टी टूटने के बाद उन्होंने माकपा के साथ रहना पसंद किया। १९६७ में कानू सान्याल ने दार्जिलिंग के नक्सलबाड़ी में सशस्त्र आंदोलन की अगुवाई की। अपने जीवन के लगभग १४ साल कानू सान्याल ने जेल में गुजारे। इन दिनों वे भाकपा माले के महासचिव के बतौर सक्रिय हैं और नक्सलबाड़ी से लगे हुए हाथीघिसा गांव में रहते हैं।

मृत्यु

कानू सान्याल 23 मार्च 2010 को अपने घर में फांसी से लटके हुए पाए गए। उन्होंने आत्महत्या कर ली थी।
शल्य उपस्कर

शल्यक्रिया (सर्जरी) में प्रयुक्त उपकरणों को शल्य उपकरण (surgical instrument) या शल्य उपस्कर (सर्जिकल एक्विपमेन्ट) कहते हैं।
सौम्या बोलाप्रगदा

निजी जीवन

इनका जन्म 26 जून को विशाखापट्नम में हुआ था। इनके पिता, दिवाकर एक व्यापारिक जहाज में इंजीनियर का काम करते हैं। और इनकी माँ गृहणी हैं। इनका एक छोटा भाई, सौरभ है, जो नॉर्थईस्टर्न यूनिवर्सिटी से सीएस में मास्टर की डिग्री प्राप्त कर चुका है। ये सेंट जोसेफ कॉलेज में अपनी पढ़ाई पूरी करने के बाद बेचलर डिग्री के लिए आंध्र यूनिवर्सिटी में पढ़ने लगीं। ये मिस साउथ इंडिया कॉन्टेस्ट में 6 लोगों में से एक रहीं। इस कॉन्टेस्ट में कर्नाटक, केरल, तमिल नाडु और आंध्र प्रदेश से लड़कियों ने भाग लिया था।

करियर

इन्होंने मॉडल के रूप में अपने करियर की शुरुआत कॉलेज में पढ़ाई करते हुए ही शुरू कर दी और कौशिक घोष से ट्रेनिग लेने लगी। इसके बाद ये कई विज्ञापनों में मॉडल के रूप में काम करने लगी, जिसमें केपीएल का नारियल तेल, सन फ्लावर शॉपिंग मॉल, आदि विज्ञापन शामिल है। 
ये विजाग में लगभग तीन साल 6 माह तक मासिक मैगज़ीन एवोक चला रही थी। इसके अलावा इन्हें इसमें 14 वर्ष की आयु में इनके कविता के कारण 3 अंतरराष्ट्रीय पुरस्कार भी मिल चुके हैं। 
इसके बाद इन्होंने फिल्मी करियर की शुरुआत द अंग्रेज़ से की थी। इनके थियेटर में काम करने के कारण इन्हें ये फिल्म में काम प्राप्त हुआ था। असल में ये आंध्रा यूनिवर्सिटी के एक नाटक में अभिनय कर रही थीं, और इन्हें द अंग्रेज़ के निर्देशक कुंता निक्किल ने देख लिया था और अपने फिल्म में लेने हेतु चुन भी लिया।
ये अंग्रेज़ी फिल्म स्टैलमेट में एक सहायक सर्जन का किरदार निभा चुकी हैं। इसके अलावा ये थोज़्ह नाम की तमिल भाषा में बनी फिल्म में काम कर तमिल भाषा की फिल्मों में अभिनय की शुरुआत की। ये रवि कृष्ण की नेतृ इंडरू नालाई नाम की फिल्म में एक महत्वपूर्ण भूमिका में नजर आईं। ये मुग्गुरु फिल्म में भी रह चुकी हैं, जिसका निर्देशन वि॰ एन॰ आदित्य ने किया था।
इस्की

इस्की या 'सूचना अन्तरविनिमय के लिये भारतीय लिपि संहिता' (Indian Standard Code for Information Interchange (ISCII)) भारत में प्रचलिप्त विभिन्न लिपियों को कंप्यूटर पर (डिजिटल रूप में) निरूपित के लिये निर्मित एक मानक इनकोडिंग है। इसके द्वार समर्थित लिपियाँ हैं - असमिया, बांग्ला, देवनागरी, गुजराती, गुरुमुखी, कन्नड़, मलयालम, ओड़िया, तमिल तथा तेलुगू।

यूनिकोड और ISCII कोड के बीच मूल अन्तर

यूनिकोड 16-बिट इनकोडिंग का प्रयोग करता है जो 65000 से अधिक कैरेक्टरों के लिए कोड प्वाइंट उपलब्ध कराता है। यूनिकोड स्टैंडर्ड प्रत्येक कैरेक्टर को विलक्षण सांख्यात्मक मान और नाम उपलब्ध कराते है। यूनिकोड विश्व की सब लेखनी-बद्ध भाषाओं के लिए प्रयुक्त सभी कैरेक्टरों को इनकोड करने की क्षमता उपलब्ध कराता है।
ISCII 8-बिट कोड का प्रयोग करता है जो 7-बिट ASCII कोड का एक विस्तार है। यह 10 भारतीय लिपियों के लिए अपेक्षित मूल वर्णमाला रखता है जो ब्राह्मी लिपि से उत्पन्न हुई हैं।

इस्की कोड

ISCII  देवनागरी

xA1,  ँ, 
xA2,  ं, 
xA3,  ः, 
xA4 , अ, 
xA5 , आ, 
xA6 , इ, 
xA7 , ई, 
xA8 , उ, 
xA9 , ऊ, 
xAA , ऋ, 
xAB , ऎ, //southern scripts
xAC , ए, 
xAD , ऐ, 
xAE , ऍ, // AYE of Devanagari 
xAF , ऒ, // southern scripts
xB0 , ओ, 
xB1 , औ, 
xB2 , ऑ, 
xB3 , क, 
xB4 , ख, 
xB5 , ग, 
xB6 , घ, 
xB7 , ङ, 
xB8 , च, 
xB9 , छ, 
xBA , ज, 
xBB , झ, 
xBC , ञ, 
xBD , ट, 
xBE , ठ, 
xBF , ड, 
xC0 , ढ, 
xC1 , ण, 
xC2 , त, 
xC3 , थ, 
xC4 , द, 
xC5 , ध, 
xC6 , न, 
xC7 , ऩ, 
xC8 , प, 
xC9 , फ, 
xCA , ब, 
xCB , भ, 
xCC , म, 
xCD , य, 
xCE , य़, 
xCF , र, 
xD0,  ऱ, 
xD1,  ल, 
xD2,  ळ,  
xD3,  ऴ, 
xD4,  व, 
xD5,  श, 
xD6,  ष, 
xD7,  स, 
xD8,  ह, 
xDA , ा, 
xDB , ि, 
xDC , ी, 
xDD , ु, 
xDE , ू, 
xDF , ृ, 
xE0 , ॆ, // southern scripts 
xE1 , े, 
xE2 , ै, 
xE3 , ॅ, // Vovel sign AYE or Chandra E.
xE4 , ॊ, // short o of southern scripts
xE5 , ो, 
xE6 , ौ, 
xE7 , ॉ, // Vovel sign AWE or Chandra O.
xE8 + xE8 , ् + x200C, //double Halant used to NOT allow complex conjuct formation ; Actualy in Unicode it is equivalent to (Halant + ZWNJ)
xE8 + xE9 , ् + x200D, // Actualy this should be eqvt to (Halant + ZWJ) (useful for Malayalam)
xE8 , ्, 
xE9 , ़, //Nukta ; Nukta can appear after vovels also in special cases
xEA ,।    //Full stop or DaNDaa
xD9 , INV  //Consonant invisible ; Actualy it is eqvt to Combining grapheme joiner (CGJ) whose unicode is \u034F .
xEF,  ATR
xF0,  EXT
xF1 , ०, 
xF2 , १, 
xF3 , २, 
xF4 , ३, 
xF5 , ४, 
xF6 , ५, 
xF7 , ६, 
xF8 , ७, 
xF9 , ८, 
xFA , ९,
इमेज सेंसर

एक छवि संवेदक एक इलेक्ट्रॉनिक सिग्नल में एक ऑप्टिकल छवि धर्मान्तरित एक युक्ति है। यह ज्यादातर डिजिटल कैमरा, कैमरा मॉड्यूल और अन्य इमेजिंग उपकरणों में प्रयोग किया जाता है। प्रारंभिक अनुरूप सेंसर वीडियो कैमरा ट्यूब थे; वर्तमान में इस्तेमाल किया प्रकार सेमीकंडक्टर कपल्डडीवैसेस (CCD) या एक्टिव पिक्सेल सैंसर जिस मे कॉम्प्लिमेंटरी मेटल ऑक्साइड सेमीकंडक्टर या N-टाइप मेटल ऑक्साइड सेमीकंडक्टर (NMOS, Live MOS) हैं।

CCD vs CMOS

आज ज्यादातर डिजिटल कैमरों में सीसीडी इमेज सेंसर (CCD) या CMOS सेंसर का उपयोग होता हॅ। दोनों प्रकार के सेंसर प्रकाश पर कब्जा करने और विद्युत संकेतों में परिवर्तित करने का एक ही कार्य को पूरा करतें हँ।
सीसीडी इमेज सेंसर की प्रत्येक कोशिका एक एनालॉग डिवाइस है। जब लाइट चिप पर गिरती हॅ तो प्रत्येक तस्वीर सेंसर में एक छोटे से बिजली के प्रभारी के रूप में आयोजित हो जाती हॅ। एक समय में एक ही पिक्सेल चार्जेज से वोल्टेज में बदल जाता हॅ। कैमरे में अतिरिक्त सर्किट वोल्टेज को डिजिटल जानकारी में बदल देता हॅ।
उदयपुर संभाग

उदयपुर संभाग

उदयपुर संभाग को राजस्थान का एक प्रभाग भी कहा जाता है। यह राजस्थान की सात प्रशासनिक भौगोलिक इकाईयों में से एक है। 2011 की जनगणना के अनुसार इस संभाग में सर्वाधिक लिंगानुपात पाया जाता है ।उदयपुर संभाग में निम्न छः जिले आते हैं - 
1. प्रतापगढ़
2. उदयपुर
3. राजसमंद
4. चित्तौड़गढ़
5. डूंगरपुर   और
6. बांसवाड़ा
नारोली विधानसभा निर्वाचन क्षेत्र

See Also

नारोली
इन्दौर संभाग

इंदौर डिवीजन भारत के मध्य प्रदेश राज्य में एक प्रशासनिक भौगोलिक इकाई है। सम्भाग के प्रशासनिक मुख्यालय इन्दौर शहर में है। इस संभाग में बड़वानी, बुरहानपुर, धार, इंदौर, झाबुआ, खंडवा, खरगोन और अलीराजपुर जिले हैं।
चिलमारी उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

चिलमारी उपजिला बांग्लादेश के उत्तरी सीमान्तों में स्थित, रंगपुर विभाग के कुड़िग्राम जिले में स्थित है।
राष्ट्रीय राजमार्ग ११४ए (भारत)

मार्ग

इस राष्ट्रीय राजमार्ग पर कुछ मुख्य पड़ाव इस प्रकार हैं: रामपुरहाट, शिकारीपाड़ा, दुमका, लकड़ापहाड़ी, जामा, जरमुण्डी, देवघर, सारठ, मधुपुर, गिरीडीह, डुमरी।
सेनापति जिला

व‍र्णन

सेनापति जिला मणिपुर के उत्त्तरी भाग में स्थित है जो नागालैण्ड की सीमा पर पड़ता है। यह जिला पूरी तरह से पहाड पर बसा है। इसके बीचों-बीच राष्ट्रीय राजमार्ग ३९ से गुजरता है। पहाड होने के कारण यहां चा‍रों तरफ हरियाली है। इसके बीचों-बीच इम्फाल नदी भी बहती है।

प्रमुख स्थान

कौब्रु पहाड यह यहां के प्रमुख पहाडों में से एक है। इसकी ऊंचाई लगभग २००० मी है। इसे यहां के लोग पवित्र स्थान मानते हैं और गर्मियों पर यहां चढते है। सर्दियों में यहां बहुत ठण्ड रहती है। इस पर्वत पर चढना लोग शुभ मानते हैं। गर्मियों में लोग झुण्ड बनाकर इसपर चढते हैं। लोगों का कहना है कि यहां पाण्डवों का आना हुआ था। यहां पर एक सुरंग भी है जिसमें लोगों को घुसना शुभ माना जाता है। इस पहाड पर चढने का मुख्य रास्ता मोट्बुंग नामक गांव से है।
कौब्रु लैखा यह एक शिव मन्दिर है। यह सेनापति से इम्फाल जाते वक्त्त NH-39 पर बीच में पड़ता है। यह मन्दिर इम्फाल नदी के किनारे पड़ता है। यहां की शिवरात्रि मणिपुर भर में विशेष माना जाता है। इस दिन यहां के सब बिहार निवासी एकत्रित होते हैं और शिव की पुजा करते हैं। कहते हैं कौब्रु पहाड में शिवलिंग पर चढाया गया दुध यहां के शिवलिंग पर गिरता है। लोग यहां के क्षेत्रिय कांवड में भी यहां आते हैं।
कांपोक्पी यह यहां की प्रमुख नगरों में से एक है। यह भी NH-39 के किनारे पड़ता है। इम्फाल नदी यहां से निकलती है। यहां से सेनापति और इम्फाल विपरित दिशाओं में २५ किमी दूर पडते हैं।
माओ गेट यह मणिपुर और नागालैण्ड के बोर्डर में पड़ता है। यहां से मणिपुर की सीमा प्रारम्भ होती है। यहां के निवासी नागा हैं। यह पहाड पर स्थित होने के कारण यहां पर बहुत ठण्ड पडती है। यहां से पहाडों के नजारें देखने लायक हैं।

कुछ गांव

मोट्बुंग यह दक्षिणी सेनापति में पड़ता है। यह घाटियों मं स्थित है। यह एक पहाडी बाजार है जो मंगलवार और शुक्रवार को खुलता है। यहां कुकी, मितै, नेपाली लोग रहते हैं। यहां के कुछ मुख्य स्कूलों में Baptist High School,Apex Christian High School हैं। यहां से इम्फाल तक के लिए बस चलती हैं।
चारहजारे यह मोट्बुंग से एक किमी की दूरी पर स्थित है। यह नेपालियों का गांव है। इसके किनारे कुकी जनजाति का भी गांव है। यहां दो स्कूल हैं - सनातन संस्क्रित विद्यालय और Ideal English High School। यह मेरा भी गांव है।
सपरमैना
मारम
तोक्फान
हरिसिंह देव

विरासत

मिथिला के इतिहास में हरिसिंह देव के शासनकाल को एक महत्वपूर्ण मोड़ माना गया है।  उन्होंने कई सामाजिक परिवर्तन किए जैसे कि मैथिल ब्राह्मणों के लिए चार वर्ग प्रणाली की शुरूआत और पंजी व्यवस्था को विकसित किया। माना जाता है कि उनका बहुत ही तूफानी राजनीतिक जीवन रहा था और उनके किलों के अवशेष आज भी सिम्रौनगढ़ में दिखाई देते हैं।  उनके वंशजों ने अंततः नेपाल के मल्ल वंश की स्थापना की जिसने लगभग 300 वर्षों तक शासन किया।
११२१ ईसा पूर्व

११२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनवतप्त

अनवतप्त  ( संस्कृत), प्राचीन बौद्ध ब्रह्मांड विज्ञान के अनुसार, दुनिया के केंद्र में स्थित झील है। अनवत्पत नाम का अर्थ है "(ऐसा कुंड) जो गर्म न हो सके"। ऐसी मान्यता है कि इस कुंड के पानी से जीवों को विचलित करने वाली आग शांत होती है। अनवत्पत एक ड्रैगन का नाम भी है जो झील में रहता है; बोधिसत्व बनने के बाद, वह उन संकटों से मुक्त हो गया जो अन्य ड्रैगन को कष्ट देते थे, जो उग्र गर्मी से तड़पते हैं और जिनका गरुड़ द्वारा शिकार करते हैं। 
चार्ल्ज़ हिगम (Charles Higham) के अनुसार, अनवत्पत कुंड एक "पवित्र हिमालयी कुंड था, जो मानव पापों को दूर करने वाली चमत्कारी गुणकारी शक्तियों से युक्त था।"   जार्ज कदस (George Cœdès) इस कुंड के विषय में बताते हैं, "... भारतीय परंपरा के अनुसार, हिमालय की परिधि में स्थित है, और इसका पानी जानवरों के सिर के रूप में दैत्यों से निकलता है।"  
कैलाश पर्वत के दक्षिण में मौजूद, अनवत्पत झील को परिधि में 800 ली और सोने, चांदी और कीमती पत्थरों से घिरा बताया गया है। इस कुंड से चार नदियाँ निकलीं। इसकी सांसारिक अभिव्यक्ति अक्सर मानसरोवर झील को माना जाता है, जो हिमालय में कैलाश पर्वत के तल पर स्थित है। चार पौराणिक नदियों को कभी-कभी गंगा (पूर्व), सिंधु (दक्षिण), अमु दरिया (पश्चिम), और तारिम या पीली नदी (उत्तर) के रूप में पहचाना जाता है। 
ब्रह्माण्ड का यह प्राचीन बौद्ध दर्शन बाग़वानी के माध्यम से छठी शताब्दी में चीन से जापान पहुँचा था। इस तरह के बगीचों में अक्सर केंद्र में एक टीला बनाया जाता था, जिसे मेरु पर्वत का रूप माना जाता था, और एक तालाब बनाया था, जो अनवत्पत का प्रतीक था।